送朱支倉試刑法科
作者：趙孟堅
朝代：宋

paragraphs: 士業讀書讀律恥，亦不屑至其有以。
男兒奮身自力耳，有足成功奚擇地。
誦德科條似流水，筆端端可判生死。
用之自貴勿輕視，贈君飽霜毫錐子，萬毫齊力鋒穎銳。
庭陰未側可萬字，十問俱通策勳易。
即次風雷星斗位，還取儒科濟世美。
更贈一言君我記，終身行之恕而已。